**Ministru kabineta rīkojuma projekta**

**„Par valstij dividendēs izmaksājamo valsts sabiedrības ar ierobežotu atbildību "Latvijas Koncerti" peļņas daļu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par valstij dividendēs izmaksājamo valsts sabiedrības ar ierobežotu atbildību „Latvijas Koncerti” peļņas daļu” (turpmāk – Projekts) sagatavots saskaņā ar likuma „Par valsts un pašvaldību kapitāla daļām un kapitālsabiedrībām” 3.panta trešo daļu un Ministru kabineta 2009.gada 15.decembra noteikumu Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” (turpmāk – Noteikumi Nr.1471) 5.punktu, kas paredz, ka Ministru kabinets var noteikt atšķirīgu dividendēs izmaksājamo peļņas daļu. |
| 2. | Pašreizējā situācija un problēmas | Valsts sabiedrība ar ierobežotu atbildību “Latvijas Koncerti” (turpmāk – kapitālsabiedrība) ir valsts kapitālsabiedrība, kurā 100% kapitāla daļu turētāja ir Kultūras ministrija.  Saskaņā ar likuma „Par valsts un pašvaldību kapitāla daļām un kapitālsabiedrībām” 3.panta trešo daļu un Noteikumu Nr.1471 4.1 punktu minimālo dividendēs izmaksājamo peļņas daļu par 2011.gada pārskata gadu kapitālsabiedrībām, kurās visas kapitāla daļas tieši vai pastarpināti pieder valstij, nosaka un aprēķina 90 procentu apmērā no attiecīgās kapitālsabiedrības tīrās peļņas, ja valsts budžeta likumā kārtējam gadam nav noteikts citādi.  Kapitālsabiedrība 2011.gadu ir noslēgusi ar 14195,00 latu peļņu. No minētās summas atbilstoši Noteikumu Nr.1471 4.1 punktam valstij dividendēs izmaksājamā peļņas daļa (90% no peļņas) sastāda 12775,50 latus.  Noteikumu Nr.1471 5.1.punkts nosaka, ka Ministru kabinets pēc kapitāla daļu turētāja pamatota priekšlikuma valsts kontrolētajai kapitālsabiedrībai var noteikt atšķirīgu dividendēs izmaksājamo minimālo peļņas daļu par attiecīgo pārskata gadu, ja ir nepieciešams novērst draudus komercdarbības ilgtspējīgai attīstībai un konkurētspējas saglabāšanai. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projektsparedz, ka kapitālsabiedrībai 2012.gadā nav jāmaksā dividendes no peļņas par 2011.gadu.  Atbilstoši Noteikumu Nr.1471 5.1.punktam Kultūras ministrija par Projektu sniedz šādu ekonomisko pamatojumu.  Kultūras ministrija kā kapitālsabiedrības kapitāla daļu turētājs ir pieņēmusi šādus lēmumus par kapitālsabiedrības gada pārskatu apstiprināšanu – dalībnieku sapulces 2012.gada 27.aprīļa protokols un 2012.gada 28.aprīļa lēmums Nr.6-3-29, ar kuru apstiprināts valsts kapitālsabiedrības 2011.gada pārskats un pieņemts lēmums priekšlikumu par atšķirīgas dividendēs izmaksājamās peļņas daļu virzīt izskatīšanai Ministru kabinetā. Līdz ar to šobrīd lēmums par kapitālsabiedrības 2011.gada peļņas sadali nav pieņemts un peļņa nav sadalīta. 2011.gada nesadalītā peļņa atbilstoši Gada pārskatu likuma 20.pantam ir ietverta attiecīgā pārskata gada bilances postenī „Pārskata gada nesadalītā peļņa”.  Ņemot vērā kapitālsabiedrības izteikto lūgumu, kapitālsabiedrības 2011.pārskata gada peļņu atstāt nesadalītu, tika izvērtēta kapitālsabiedrības darbība, attīstības iespējas un konkurētspēja, kā arī izvērtēta ietekme, ja kapitālsabiedrība 2012.gadā veic valsts budžetā valstij piekritīgas peļņas daļas pārskaitīšanu par 2011.pārskata gadu – kopā 12775,50 latu apmērā.  Samazinātās valsts budžeta dotācijas dēļ kapitālsabiedrības 2011.gada budžetā netika paredzēti pietiekami līdzekļi stīgu mūzikas instrumentu restaurācijai. Līdz ar to turpināt iepriekšējos gados iesākto stīgu mūzikas instrumentu restaurāciju jāveic no pašu ieņēmumiem. Ņemot vērā iepriekš minēto, dividenžu izmaksa par 2011.pārskata gadu ietekmēs 2012.gadā kapitālsabiedrības pamatdarbības nodrošināšanai nepieciešamo finansējumu.  2012.gada 10.jūlija Ministru kabineta sēdē (prot. Nr.39 51.§ 29.11.apakšpunkts) tika atbalstīts Kultūras ministrijas iesniegtais priekšlikumus par papildu finansējuma piešķiršanu budžeta apakšprogrammā 19.07.00 ”Mākslas un literatūra” valsts deleģēto funkciju nodrošināšanai Kultūras ministrijas padotībā esošajām kapitālsabiedrībām, tai skaitā valsts sabiedrībai ar ierobežotu atbildību „Latvijas Koncerti” mūzikas instrumentu restaurācijai.  Uz doto brīdi kapitālsabiedrības mūzikas instrumentu kolekcijas lielāko daļu veido no Latvijas PSR Filharmonijas mantotie stīgu mūzikas instrumenti. Gadu gaitā šie instrumenti kļuvuši profesionāla orķestra muzicēšanas kvalitātei neatbilstoši to nolietojuma dēļ. Ņemot vērā to, ka instrumentu pamatdetaļas saglabājušas savas sākotnējās īpašības, veicot kvalitatīvu restaurāciju, būtu iespējams šos instrumentus izmantot ikdienas darbā, neiegādājoties jaunus, kas prasītu no kapitālsabiedrības ievērojami lielākus finanšu līdzekļus. Ar Ministru kabineta 2012.gada 10.jūlija sēdē (prot. Nr.39 51.§ 29.11.apakšpunkts) piešķirto finansējumu kapitālsabiedrība paredzējusi restaurēt tikai četrus mūzikas instrumentus no apjomīgā instrumentu kolekcijas klāsta. Šobrīd kapitālsabiedrībai ir nepieciešami apjomīgi līdzekļi vēsturisko stīgu mūzikas instrumentu restaurācijai un nolietoto detaļu maiņai. Iepriekšējos gados nepietiekamā finansējuma dēļ kapitālsabiedrībai nebija iespēja novirzīt līdzekļus mūzikas instrumentu krājuma restaurācijai. Līdz ar to iespēja novirzīt peļņu par 2011.pārskata gadu stīgu mūzikas instrumentu restaurācijai ir ekonomiski pamatota un nepieciešama, lai novērstu draudus kapitālsabiedrības pamatfunkciju nodrošināšanai.  Atbilstoši Noteikumu Nr.1471 5.1.punktam Kultūras ministrija norāda, ka kapitālsabiedrība, pamatojoties uz Kultūras ministrijas līguma Nr.6-10-13 „Par valsts deleģētu kultūras funkciju un uzdevumu veikšanu”, veic valsts deleģētas kultūras funkcijas, kuras ietvaros kapitālsabiedrības tiešie uzdevumi ietver sabiedrības vajadzībām nodrošināt un padarīt pieejamus profesionālās mākslas produktus – koncertus. Ņemot vērā, ka kapitālsabiedrības darbības mērķis un darbība ir valsts deleģētu funkciju veikšana atbilstoši Kultūras institūciju likuma 23.panta otrajai daļai, atšķirīgas dividenžu daļas noteikšana un tās novirzīšanai šai funkcijai nerada kapitālsabiedrībai ekonomiskas priekšrocības.  Lai novērstu draudus kapitālsabiedrības komercdarbības ilgtspējīgai attīstībai un lai kapitālsabiedrība spētu nodrošināt ar kultūras funkciju deleģēšanu saistītos uzdevumus un rezultatīvos rādītājus 2012.gadā, efektīvi būtu maksimālu kapitālsabiedrības peļņas daļu ieguldīt stīgu mūzikas instrumentu restaurācijai, tādējādi veicinot kvalitatīvu kapitālsabiedrības pamatfunkciju nodrošināšanu. Tādējādi Kultūras ministrijas ieskatā atšķirīgas dividendēs izmaksājamās peļņas daļas noteikšana atbilst Noteikumu Nr.1471 5.1.punktā noteiktajam „nepieciešams novērst draudus kapitālsabiedrības ilgtspējīgai attīstībai un konkurētspējas saglabāšanai.”  Līdz ar to Ministru kabinetam ir nepieciešams pieņemt lēmumu, ka kapitālsabiedrības 2011. pārskata gada peļņa netiek izmaksāta dividendēs, t.i., tiek noteikta atšķirīga dividendēs izmaksājamā peļņas daļa 0% apmērā. |
| 5. | Projekta izstrādē iesaistītās institūcijas | Kultūras ministrija. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav |

*Anotācijas II, IV, un VI sadaļa – Projekts šīs jomas neskar.*

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2012.gads** | | Turpmākie trīs gadi (tūkst. latu) | | |
| **2013** | **2014** | **2015** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 125 987,5 | - 12,8 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 125 987,5 | - 12,8 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 125 987,5 | - 12,8 | 0 | 0 | 0 |
| 3.1. valsts pamatbudžets | 125 987,5 | - 12,8 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav attiecināms. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Valsts budžeta ieņēmumu daļā kopējie plānotie ieņēmumi no dividendēm [ieņēmumi no valsts (pašvaldību) kapitāla izmantošanas] 2012.gadā ir plānoti 126 miljonu apmērā. 2012.gadā valstij piekritīgās dividendes no valsts kapitālsabiedrību peļņas atsevišķi Kultūras ministrijas budžetā netiek plānotas.  Ņemot vērā to, ka 2009.gadā saistībā ar ekonomisko krīzi tika būtiski samazināts valsts budžeta finansējums kultūras nozarei, t.sk., dotācija koncertorganizācijām, kapitālsabiedrībai bija samazināts finansējums deleģētu kultūras funkciju un uzdevumu veikšanai un 2012.gadā ir nepieciešams veikt tos pasākumus, kas bija atlikti ierobežotā finansējuma dēļ. Kapitālsabiedrības dividenžu samaksa par 2011.gadu būtu jāveic no pašlaik kapitālsabiedrības rīcībā esošajiem līdzekļiem. Pieņemot lēmumu par atšķirīgu dividendēs izmaksājamo summu (nosakot 0% likmi) , valsts budžetā netiktu pārskaitīta summa 12775,50 latu apmērā, bet minētā summa paliktu kapitālsabiedrības rīcībā un tiktu novirzīta kapitālsabiedrības deleģēto valsts kultūras funkciju nodrošināšanas izdevumu segšanai 2012.gadā, nepalielinot kapitālsabiedrībai nepieciešamo valsts budžeta dotāciju 2012.gadā deleģēto valsts kultūras funkciju īstenošanai. | | | | |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Nav attiecināms | | |
| 2. | Citas starptautiskās saistības | | Nav attiecināms | | |
| 3. | Cita informācija | | Nav attiecināms | | |
| **1.tabula**  **Tiesību akta projekta atbilstība ES tiesību aktiem** | | | | | | |
| Attiecīgā ES tiesību akta datums, numurs un nosaukums | | | Nav attiecināms | | | |
| A | | | B | | C | D |
|  | | |  | |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | | Nav attiecināms | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | Nav nepieciešams sniegt paziņojumu Eiropas Komisijā, jo Kultūras ministrija Eiropas Komisijā jau ir iesniegusi vispārēju paziņojumu atbalsta programmas „Kultūra” ietvaros (Nr. SA.34462 (2012/N)). | | | |
| Cita informācija | | | Nav | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, Valsts ieņēmumu dienests. |
| 2. | Projekta izpildes ietekme uz pārvaldes funkcijām | Funkcijas netiek paplašinātas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekta izpildei nav nepieciešams radīt jaunas pārvaldes institūcijas. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav |

Kultūras ministre Ž. Jaunzeme – Grende

Vīza: Valsts sekretārs G.Puķītis

02.11.2012.

1472

J.Ļipuncovs

Tālr.67330220; fakss 67330293

[juris.lipuncovs@km.gov.lv](mailto:Iluta.Treija@km.gov.lv)